CELEX: 62007CA0161
Language: fi
Date: 2008-12-22 00:00:00
Title: Asia C-161/07: Yhteisöjen tuomioistuimen tuomio (ensimmäinen jaosto) 22.12.2008 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — EY 43 artikla — Kansallinen sääntely, jossa vahvistetaan edellytykset yhtiöiden rekisteröinnille uusien jäsenvaltioiden kansalaisten hakemuksesta — Itsenäisen ammatinharjoittajan asemaa koskeva selvitysmenettely)

21.2.2009   
            
            
               FI
            
            
               Euroopan unionin virallinen lehti
            
            
               C 44/9
            
         Yhteisöjen tuomioistuimen tuomio (ensimmäinen jaosto) 22.12.2008 — Euroopan yhteisöjen komissio v. Itävallan tasavalta
   (Asia C-161/07) (1)
   
   (Jäsenyysvelvoitteiden noudattamatta jättäminen - EY 43 artikla - Kansallinen sääntely, jossa vahvistetaan edellytykset yhtiöiden rekisteröinnille uusien jäsenvaltioiden kansalaisten hakemuksesta - Itsenäisen ammatinharjoittajan asemaa koskeva selvitysmenettely)
   (2009/C 44/14)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja G. Braun)
   
      Väliintulija, joka tukee kantajan vaatimuksia Liettuan tasavalta (asiamies: D. Kriaučiūnas)
   
      Vastaaja: Itävallan tasavalta (asiamiehet: C. Pesendorfer ja M. Winkler)
   Oikeudenkäynnin kohde
   Jäsenyysvelvoitteiden noudattamatta jättäminen — EY 43 artiklan rikkominen — Kansallinen lainsäädäntö, jossa säädetään sellaisten yritysten rekisteröintiä koskevista edellytyksistä, jotka ovat kolmansien valtioiden kansalaisten omistuksessa, kun näitä edellytyksiä sovelletaan myös Tšekin tasavallan, Viron tasavallan, Latvian tasavallan, Liettuan tasavallan, Unkarin tasavallan, Puolan tasavallan, Slovenian tasavallan ja Slovakian tasavallan kansalaisiin — Kaikille sellaisille henkilöyhtiöiden osakkaille ja rajavastuuyhtiöiden vähemmistöosakkaille, jotka suorittavat yhtiössä työsuhteelle ominaisia tehtäviä, asetettu velvollisuus osallistua erityiseen menettelyyn, jonka tarkoituksena on selvittää hakijan asema itsenäisenä ammatinharjoittajana ja joka aikana viimeksi mainitun on osoitettava vaikutuksensa sen yrityksen päätöksentekomenettelyssä, jonka rekisteröintiä hän jäsenvaltiossa hakee
   Tuomiolauselma
   
               1)
            
            
               Itävallan tasavalta ei ole noudattanut EY 43 artiklan mukaisia velvoitteitaan edellyttäessään yhtiöiden kaupparekisteriin ilmoittamiselta sellaisten 1.5.2004 Euroopan unioniin liittyneiden jäsenvaltioiden — Kyproksen tasavaltaa ja Maltan tasavaltaa lukuun ottamatta — kansalaisten hakemuksesta, jotka ovat henkilöyhtiön osakkaita tai rajavastuuyhtiön vähemmistöosakkaita, Arbeitsmarktservicen vahvistusta heidän asemastaan itsenäisenä ammatinharjoittajana tai todistusta siitä, että heidät on vapautettu työlupavaatimuksesta.
            
         
               2)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 140, 23.6.2007.